NASTAVNI ZAVOD ZA JAVNO ZDRAVSTVO ISTARSKE ŽUPANIJE –

ISTITUTO FORMATIVO DI SANITÀ PUBBLICA DELLA REGIONE ISTRIANA

NAZOROVA 23, PULA

 OIB: 90629578695

 Razina: 31

Djelatnost: 8622

Br.RKP: 37092

Razdjel: 000

IZVJEŠTAJ O IZVRŠENJU FINANCIJSKOG PLANA ZA RAZDOBLJE

01-12 2024. GODINE

**I OPĆI DIO**

Članak 1.

SAŽETAK RAČUNA PRIHODA I RASHODA I RAČUNA FINANCIRANJA



Članak 2.

RAČUN PRIHODA I RASHODA





VIŠAK PRIHODA KORIŠTEN ZA POKRIĆE RASHODA







Članak 3.

RAČUN PRIHODA I RASHODA PO IZVORIMA FINANCIRANJA





Članak 4.

RAČUN RASHODA PO FUNKCIJSKOJ KLASIFIKACIJI



Članak 5.

RAČUN FINANCIRANJA



**II POSEBNI DIO**

 Članak 6.

RASHODI I IZDACI ISKAZANI PO PROGRAMSKOJ, EKONOMSKOJ, FUNKCIJSKOJ KLASIFIKACIJI, AKTIVNOSTIMA I IZVORIMA FINANCIRANJA























**III OBRAZLOŽENJA**

Članak 7.

OBRAZLOŽENJE OPĆEG DIJELA

Ukupni ostvareni prihodi poslovanja u razdoblju 01-12 2024. godine iznose 8.350.705,61 EUR i manji su u odnosu na Izvorni plan za 6,6% iz razloga što se smanjio prihod od sanitarnih pregleda i tečajeva higijenskog minimuma sukladno Odluci vlade RH te do 31. prosinca 2024. godine nije izvršena očekivana uplata HZZO-a po osnovi prelaska limita u djelatnosti Službe za mikrobiologiju.

Ukupni rashodi poslovanja u razdoblju od 01-12 2024. godine iznose 9.417.652,88 EUR i veći su za 5,8 % u odnosu na Izvorni plan te su veći, u odnosu na ostvarene prihode u izvještajnom razdoblju, za ukupno 1.066.947,27 EUR. Ukupan iznos više ostvarenih rashoda u odnosu na ostvarene prihode, odnosi se na povećanje rashoda za plaće sukladno pozitivnim propisima koji su veći za 28,8 % u odnosu na prošlogodišnje razdoblje. Ukupni ostvareni manjak poslovanja za razdoblje 01-12 2024. godine u visini od 1.066.947,27 EUR nadomjestiti će se planski iz akumuliranog viška prihoda ostvarenih na tržištu prijašnjih godina. Na početku izvještajnog razdoblja na poslovnom računu Zavoda bilo je 5.446.047,86 EUR, dok na dan 31.12.2024. god stanje na poslovnom računu iznosi 4.533.522,95 EUR.

Članak 8.

OBRAZLOŽENJE POSEBNOG DIJELA

**SAŽETAK DJELOKRUGA RADA**

Nastavni zavod za javno zdravstvo Istarske županije je zdravstvena ustanova koja obavlja javnozdravstvenu djelatnosti na području Istarske županije. Sukladno odredbama Zakona o zdravstvenoj zaštiti (NN 100/18, NN 125/19, 147/20, 119/22, 156/22, 33/23, 36/24) ustanova obavlja djelatnost epidemiologije, mikrobiologije, javnog zdravstva i promicanja zdravlja, zdravstvene ekologije, školske i adolescentne medicine, zaštitu mentalnog zdravlja i prevenciju ovisnosti na području Istarske županije te medicine rada / medicine rada i sporta. U prosincu 2023. godine donesena je odluka Skupštine Istarske županije o davanju suglasnosti ustanovi na prijedlog proširenja djelatnosti nakon čega se pristupilo izradi novog Statuta. Upravno vijeće ustanove je na svojoj sjednici održanoj dana 28.02.2024. godine donijelo Odluku o donošenju Statuta NZZJZIŽ, Broj: 02/01-146/1-24 te je ista proslijeđena osnivaču na daljnje postupanje. Dana 12. lipnja 2024. godine, Skupština IŽ na svojoj sjednici donijela je Odluku o davanju suglasnosti na Odluku o donošenju Statuta NZZJZIŽ. Ministarstvo zdravstva je svojim Rješenjem od 18.07.2024., KLASA UP/I-500-05/13-01/50, URBROJ: 534-07-2-2/1-24/7, dalo pozitivnu ocjenu o sukladnosti Statuta s odredbama Zakona.

1. **PROGRAM: ZDRAVSTVENE USTANOVE - DECENTRALIZIRANE FUNKCIJE**

Nastavni zavod za javno zdravstvo Istarske županije će po ovom Programu provoditi:

* 1. **AKTIVNOST: Investicijsko ulaganje**
* **Obrazloženje:** Nabavit će seCO2 inkubator (funkcija poticanja rasta bakterija – svakodnevni redoviti rad), Biokabinet klase II (analiza zaraznog materijala iz uzoraka stolica – svakodnevni redoviti rad), Uzorkivač za mikrobiološku i biološku (spore) analizu zraka s nastavcima (određivanje mikroklime u zatvorenim prostorima), Modularni precizni analizator zvuka (za monitoring buke okoliša), Oprema za meteorološka mjerenja (za monitoring zraka), Inkubator za mikrobiološki laboratorij (za monitoring površinskih i podzemnih voda i voda za ljudsku potrošnju), analizator aktiviteta vode u hrani, uređaj za mjerenje emisije krutih čestica (prašine).
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.3. Osiguravanje suvremenih i ekološki održivih infrastrukturnih kapaciteta za pružanje zdravstvene zaštite  | 4201 Zdravstvene ustanove-decentralizirane funkcije | K421102 Investicijsko ulaganje |  68.353,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj javnih zdravstvenih ustanova u kojima je poboljšana opremljenost | 1 | 1 | 1 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Temeljem suglasnosti Ministarstva zdravstva KLASA : 404-05/24-01/16 URBROJ: 534-05-1-1/2-24-05 od 04. travnja 2024. godinezapočela realizacija planiranih investicija. Realizirana je nabava svih osnovnih sredstava financirana temeljem popisa prioriteta kroz decentralizirane funkcije. Temeljem  navedenih izvora financiranja kupljeni su sljedeći uređaji: CO2 inkubator (funkcija poticanja rasta bakterija – svakodnevni redoviti rad), Biokabinet klase II (analiza zaraznog materijala iz uzoraka stolica – svakodnevni redoviti rad), Centrifuga sa kutnim rotorom i nosačem (svakodnevni redoviti rad)  Uzorkivač za mikrobiološku i biološku (spore) analizu zraka s nastavcima (određivanje mikroklime u zatvorenim prostorima), Modularni precizni analizator zvuka (za monitoring buke okoliša), Oprema za meteorološka mjerenja (za monitoring zraka), Inkubator za mikrobiološki laboratorij (za monitoring površinskih i podzemnih voda i voda za ljudsku potrošnju), analizator aktiviteta vode u hrani, uređaj za mjerenje emisije krutih čestica (prašine). Ukupna vrijednost  ovih nabava koje su financirane kroz decentralizirane funkcije iznosi: 68.353,00 EUR s PDV-om. Napominjemo da je ukupna vrijednost nabave i veća s obzirom da je nabava dijelom financirana i iz vlastitih sredstava ustanove i to u iznosu od 6.061,77 EUR.

1. **PROGRAM: PROGRAMI IZNAD STANDARDA UGOVORENOG S HZZO**
	1. **AKTIVNOST: Monitoring rada zdravstvenih ustanova i ordinacija**
* **Obrazloženje:** Prikupit će se i kontrolirati zdravstveno - statistički izvještaji iz svih zdravstvenih ustanova i ordinacija (javnih i privatnih), pružati stručno-metodološku pomoć u popunjavanju izvještajnih obrazaca te na osnovi prikupljenih, ali i drugih izvora podataka za potrebe Istarske županije izraditi analize zdravstvenog stanja stanovništva i rada zdravstvene djelatnosti (publikacija od oko 380 str.). Sredstva koja se ugovaraju s HZZO-om značajno su manja od potreba Istarske županije i realnog opsega rada službe (razvijenost privatnog zdravstva). Godišnje praćenje i ocjena zdravstvenog stanja stanovništva i rada zdravstvene djelatnosti, za potrebe Istarske županije, predstavlja mehanizam monitoringa zdravstvene zaštite i podrška razvoju javnozdravstvene politike.

**- Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4204 - Programi iznad standarda ugovorenog s HZZO;  | A420413 Monitoring rada zdravstvenih ustanova i ordinacija | 47.117,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023** | **Ciljna vrijednost 2024.** | **Ostvarena vrijednost u periodu 01-12/2024** |
| Udio prikupljenih, kontroliranih i unesenih izvješća o radu i pobolu iz primarne i specijalističko-konzilijarne zdravstvene zaštite | 97,9% | Više od 95% | 97,0% |
| Broj objavljenih godišnjih publikacija o zdravstvenom stanju stanovništva i radu zdravstvene djelatnosti | 1  | 1 | 1  |

**Izvještaj o postignutim ciljevima i rezultatima programa temeljenim na pokazateljima uspješnosti:**

Tiskanje, distribucija i postavljanje na web stranice Zavoda konačne verzije publikacije “Podaci o zdravstvenom stanju i radu zdravstvene djelatnosti u Istarskoj županiji u 2022.godini” te sažetog prikaza godišnje publikacije realizirana je početkom 2024. Prikupljena su i kontrolirana zdravstveno-statistička izvješća: godišnja izvješća za 2023. o radu i pobolu iz ustanova i ordinacija uz obuhvat od preko 95% (97,0%); organizacijskoj strukturi i kadrovima, radu bolnica, stacionara i dijaliza; individualni zapisi o liječenima u bolnici, dnevnoj bolnici i dijalizi, porodima i prekidima trudnoće te su dopunjeni podaci u suradnji s ustanovama prema zahtjevima nacionalnog sustava za prikupljanje podataka. Po završetku prikupljanja i unosa svih podataka za 2023.g., pripremljene su analize za prvo izdanje godišnje publikacije o zdravstvenom stanju stanovništva i radu zdravstvene djelatnosti u 2023.g. koje su postavljene na web NZZJZIŽ u srpnju 2024. Konačno izdanje publikacije za 2023.g. je pripremljeno uz uključivanje analiza podataka vanjskih nositelja statistike te je u pripremi za tisak.

* 1. **AKTIVNOST: Program HIV**
* **Obrazloženje:** Centar za **dobrovoljno, anonimno i besplatno savjetovanje i testiranje na HIV** za kojeg financijska sredstva osigurava Ministarstvo zdravlja.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4204 - Programi iznad standarda ugovorenog s HZZO;  | A420426 Program HIV;  | 13.272,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj predtestnih savjetovanja | 98 | 110 | 130 |

**Izvještaj o postignutim ciljevima i rezultatima programa temeljenim na pokazateljima uspješnosti:**

U 2024. godini u Centru za anonimno i besplatno savjetovanje i testiranje obavljeno je 130 testiranja na HIV, 126 na hepatitis B, 126 testiranja na hepatitis C i 123 na sifilis. Obavljeno je 130 predtestnih i 123 posttestnih savjetovanja. Kod jedne (1) osobe je test bio pozitivan na HIV, a kod dvadeset (20) osoba reaktivan na sifilis. Tijekom predtestnog savjetovanja korisnici Centra su upoznati s izvorima zaraze, putovima prijenosa i prevencijom HIV-a, Hepatitisa B i C i sifilisa, te mogućnostima liječenja. Nakon obavljenog posttestnog savjetovanja korisnike se još jednom podsjetilo na rizična ponašanja koja bi mogla dovesti do infekcije HIV-om s posebnim naglaskom na promociju pozitivnih stavova i stilova života, promjenu rizičnih ponašanja  i odgovorno seksualno ponašanje. Broj korisnika je za 33% veći u odnosu na 2023. godinu.

1. **PROGRAM: PROGRAM MJERA ZA OSIGURANJE POTREBNIH LJUDSKIH RESURSA**
	1. **AKTIVNOST: Stambeno zbrinjavanje po beneficiranim uvjetima**
* **Obrazloženje:** Zbog nedostatka zdravstvenih radnika na tržištu rada te u cilju zadržavanja potrebnih kadrova i kvalitete zdravstvene zaštite, kroz sufinanciranje stanarine motivira se jednog liječnika specijalista psihijatra za nastavak rada u Nastavnom zavodu i ostanak u Istarskoj županiji.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.2. Jačanje ljudskih kapaciteta u zdravstvu | 4215 - Program mjera za osiguranje potrebnih ljudskih resursa | A421502 Stambeno zbrinjavanje po beneficiranim uvjetima; | 3.600,00 EUR |

* **Pokazatelj rezultata**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj zdravstvenih radnika koji koriste mjeru stambenog zbrinjavanja po beneficiranim uvjetima | 1 | 1 | 1 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Službi za prevenciju ovisnosti i zaštitu mentalnog zdravlja je sukladno izmjenama odredbi Javnozdravstvene mreže iz svibnja 2024. godine, umjesto dosadašnjih tri (3) tima dodijeljen još jedan (1) tim te od 01. listopada 2024. godine, Nastavni zavod za javno zdravstvo Istarske županije ima ugovoreno sa Hrvatskom zavodom za zdravstveno osiguranje (HZZO) ukupno četiri (4) tima za djelatnost prevencije ovisnosti i zaštitu mentalnog zdravlja. Nositeljica jednog tima je specijalistica psihijatrije koja je korisnica mjere sufinanciranje stanovanja. Sufinanciranje stanarine rezultiralo je ostankom specijalista psihijatrije u Ustanovi, ispunjena je norma HZZO-a (tim) te je osigurana dugoročna dostupnost usluge psihijatrijskog liječenja ovisnicima, konzumentima i osobama s poteškoćama mentalnog zdravlja s područja Istarske županije.

* 1. **AKTIVNOST: Financijski bonus vjernosti poslodavcu**
* **Obrazloženje:** Mjera se provodi sukladno Ugovoru o financiranju aktivnosti Financijski bonus vjernosti poslodavcu u 2024. godini, koji je zaključen između Istarske županije i NZZJZIŽ kako Korisnika sredstava, a sve temeljem Odluke IŽ o provedbi mjere 1.2.1. Financijski bonus vjernosti poslodavcu. Popis radnika koji su ostvarili pravo na isplatu bonusa vjernosti potvrdilo je Upravno vijeće ustanove, Odlukom od 28.02.2024. godine, Broj: 01/01-736/10-24 te Odlukom o dopuni Odluke, Broj: 01/01-73/13-24 od 20.03.2024. godine. Temeljem utvrđenog popisa, sa svakim radnikom zaključen je Ugovor o isplati financijskog bonusa za vjernost poslodavcu.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.2. Jačanje ljudskih kapaciteta u zdravstvu | 4215 - Program mjera za osiguranje potrebnih ljudskih resursa | A421505 Financijski bonus vjernosti poslodavcu; | 130.200,00 EUR |

* **Pokazatelj rezultata**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj zaposlenih koji su ostvarili financijski bonus, a zaposleni su u ustanovi od 5 – 10 godina  | 0 | 22 | 22 |
| Broj zaposlenih koji su ostvarili financijski bonus, a zaposleni su u ustanovi više od 10 godina | 0 | 82 | 82 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Sredstva su u cijelosti namjenski utrošena sukladno navedenoj dokumentaciji postupka. Za 22 osobe zaposlene u ustanovi 5-10 godina utrošeno je 15.400,00 eura, a za zaposlene u ustanovi više od 10 godina 114.800,00 eura. Tijekom 2024. godine nema evidentiranih zahtjeva poslodavca za obvezom povrata bonusa radi odlaska radnika koji su koristili mjeru.

1. **PROGRAM: MJERE ZDRAVSTVENE EKOLOGIJE**
	1. **AKTIVNOST: Monitoring vode za ljudsku potrošnju**
* **Obrazloženje:** Na osnovu Zakona o vodi za ljudsku potrošnju (NN 30/23) i Pravilnika o parametrima sukladnosti, metodama analiza i monitorinzima vode namijenjene za ljudsku potrošnju (NN 64/23) kojima se propisuju parametri, vrste, opseg i učestalost analize uzoraka vode za ljudsku potrošnju za provedbu redovitog i revizijskog monitoringa, sačinjen je godišnji Plan monitoringa za Istarsku županiju. Članak 52. stavak 1. Zakona o vodi za ljudsku potrošnju propisuje da Županija osigurava financijska sredstva za provođenje državnog monitoringa i monitoringa parametara radioaktivnih tvari.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4207 – Mjere zdravstvene ekologije  | A420702 Monitoring vode za piće | 179.176,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj uzorkovanja vode za ljudsku potrošnju | 815 | 816 | 912 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Uzorkovano je i analizirano 912 uzoraka vode za ljudsku potrošnju isporučitelja: Vodovoda Pula, Istarskog vodovoda Buzet i Vodovoda Labin. 824 uzoraka analizirano je na obvezne parametre a 88 uzoraka na parametre revizijskog monitoringa. Svi uzorci ispunjavali su ispitane pokazatelje.

* 1. **AKTIVNOST: Program praćenja kakvoće sirovih voda izvorišta i bunara**
* **Obrazloženje:** Program se provodi na osnovi Zakona o vodama (NN 66/19, 84/21, 47/23), Uredbi o standardu kakvoće voda (NN 96/19, NN 20/23), Zakonu o vodi za ljudsku potrošnju (NN 30/23) i Pravilnika o parametrima sukladnosti, metodama analiza i monitorinzima vode namijenjene za ljudsku potrošnju (NN 64/23), a prate se prirodni resursi voda, koji se koriste za potrebe vodoopskrbe.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4207 – Mjere zdravstvene ekologije | A420704 Program praćenja kakvoće sirovih voda izvorišta i bunara;  | 67.689,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023** | **Ciljna vrijednost 2024.** | **Ostvarena vrijednost u periodu 01-12/2024** |
| Broj uzorkovanja sirovih voda izvorišta i bunara | 151 | 164 | 149 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Od 164 planiranih uzoraka sirove vode izvorišta i bunara koji se koriste za vodoopskrbu stanovništva i privrede pitkom vodom na području Istarske županije uzorkovano je 149 uzoraka s 24 mjernih mjesta. Prema planu iz tehničkih razloga u Vodovodu Pula nije realizirano uzorkovanje na 3 mjesta (Valdragon 3, Valdragon 4 i Tivoli), što je 12 uzoraka manje, te na Jadreškima 2 i Škatarima 1 uzorkovanje manje od planiranoga. Uzorkovanja vode akumulacije Butoniga obavljeno je jedanput mjesečno, uzorkovanje izvorišta i bunara u veljači, svibnju, kolovozu i studenom, osim Škatara, koji su radi tehničkih razloga umjesto u svibnju uzorkovani u srpnju.

* 1. **AKTIVNOST: Praćenje kakvoće mora**
* **Obrazloženje:** Praćenje kvalitete vode na morskim plažama provodi se prema Uredbi o kakvoći mora za kupanje (NN 73/08), a u cilju zaštite zdravlja kupača, ocjene općeg stanja priobalnog dijela mora, omogućavanja javnosti uvida u kvalitetu mora na plažama i njihov doprinos putem prijedloga i komentara. Na osnovu rezultata monitoringa detektirat će se kritične lokacije i mogući izvori onečišćenja, te će biti podloga za poduzimanje mjera zaštite zdravlja građana, morskog i priobalnog dijela okoliša preko nadležnih institucija.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4207 – Mjere zdravstvene ekologije | A420705 Program praćenja kakvoće mora;  | 66,361,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj uzorkovanja mora | 2.170 | 2.170 | 2.170 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Provedeno je 10 uzorkovanja mora, na 217 mjernih mjesta na 192 morske plaže. Ukupno je ispitano 2.170 uzoraka u redovnom ispitivanju i 7 uzoraka na osnovu pojava kratkotrajnih onečišćenja. 2.136 uzoraka ocjenjeno je izvrsnom kakvoćom, 18 uzoraka dobrom kakvoćom, 19 uzoraka zadovoljavajućom kakvoćom i 4 uzorka nezadovoljavajućom kakvoćom mora.

* 1. **AKTIVNOST: Program ispitivanja zdravstvene ispravnosti hrane i predmeta opće uporabe**
* **Obrazloženje:** Analizom uzoraka iz maloprodajne mreže dobit će se uvid u zdravstvenu ispravnost hrane i predmeta opće uporabe, koji se nalaze u prometu na području Istarske županije, sukladno Zakonu o zdravstvenoj zaštiti. U tu svrhu ispitat će se parametri zdravstvene ispravnosti u uzorcima hrane i uzorcima predmeta koji dolaze u neposredan dodir s hranom, predmeta široke potrošnje i igračaka. U uzorcima će se ispitivati parametri zdravstvene ispravnosti sukladno važećoj zakonskoj regulativi i predloženom programu. Za sve će se uzorke izraditi pojedinačni izvještaji o ispitivanju, a izvještaji o ispitivanju neispravnih uzoraka dostavit će se Upravnom odjelu za zdravstvo i socijalnu skrb u Istarskoj županiji te nadležnim službama u Državnom inspektoratu.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4207 – Mjere zdravstvene ekologije | A420706 Program ispitivanja zdravstvene ispravnosti hrane;  | 41.489,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023** | **Ciljna vrijednost 2024.** | **Ostvarena vrijednost u periodu 01-12/2024** |
| Broj uzorkovanja hrane i predmeta opće uporabe | 298 | 298 | 298 |

 **Izvještaj o postignutim ciljevima i rezultatima programa temeljenim na pokazateljima uspješnosti:**

U sklopu Programa ispitivanja zdravstvene ispravnosti hrane uzorkovano je i ispitano ukupno 285 uzorak hrane i 13 uzoraka predmeta opće uporabe. Od ukupno ispitanih 285 uzoraka hrane, neispravno je bilo 13 uzoraka (4,6 %) od toga 8 mikrobiološki neispravnih: 3 sladoleda, 3 kolača, 1 sviježe miješano mljeveno meso i 1 gotovo jelo; te 5 kemijski neispravnih: 2 kruha, 1 med, 1 ekstra djevičansko maslinovo ulje i 1 svježa tjestenina. Uzrok mikrobiološke neispravnosti bio je povećani broj aerobnih mezofilnih bakterija u svih 8 uzoraka, povećani broj enterobakterija u 6 uzoraka, povećani broj stafilokoka u 2 uzorka sladoleda te povećani broj plijesni u jednom uzorku. Uzrok kemijske neispravnosti bio je 1 pokazatelj zdravstvene ispravnosti te 4 pokazatelja kvalitete. Svi ispitani uzorci predmeta opće uporabe odgovarali su propisanim zahtjevima. Izvještaji o ispitivanju neispravnih uzoraka hrane dostavljeni su Upravnom odjelu za zdravstvo i socijalnu skrb Istarske županije te Državnom inspektoratu - Ispostavi sanitarne inspekcije u Puli. Uspješno se uspostavlja i provodi sustav samokontrole, ali su stručna laboratorijska kontrola i kontinuirana edukacija, uz učestali inspekcijski nadzor, potrebni u proizvodnji i prometu hrane i predmeta opće uporabe.

* 1. **AKTIVNOST: Analiza kvalitete prehrane i higijensko-sanitarni nadzor u predškolskim ustanovama na području Grada Pule te revizija (vanjski audit) HACCP sustava u predškolskim ustanovama i osnovnim školama kojima je osnivač Grad Pula**
* **Obrazloženje:** U predškolskim ustanovama Grada Pule obavljat će se obilasci i uzokovanja kuhinjskih objekata u kojima se hrana priprema odnosno objekata u kojima se hrana samo dijeli, analizirat će se brisevi mikrobiološke čistoće i uzorci hrane (pripremljenog gotovog jela) radi ispitivanja mikrobiološke ispravnosti, uzorci vode za ljudsku potrošnju radi ispitivanja zdravstvene ispravnosti te cjelodnevni obroci i tjedni jelovnici radi analize kvalitete prehrane. Također će se provoditiaktivnosti obilaska objekata, pregleda postojeće dokumentacije HACCP sustava (po potrebi izrade nove/dodatne dokumentacije) i edukacije zaposlenika uključenih u provedbu sustava, prema dogovoru s odgovornim osobljem predškolskih i osnovnoškolskih ustanova. Provodit će se na osnovi financijskih sredstava koje osigurava Grad Pula.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4207 – Mjere zdravstvene ekologije | A420709 Analiza kvalitete prehranei higijensko-sanitarni nadzor u predškolskim ustanovama na području Grada Pule te revizija (vanjski audit) HACCP sustava u predškolskim ustanovama i osnovnim školama kojima je osnivač Grad Pula | 16.458,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj obilazaka objekata | 48 | 46 | 52 |
| Broj analiza kvalitete prehrane | 20 | 20 | 20 |
| Broj obuhvaćenih ustanova revizijom HACCP sustava | 15 | 15 | 15 |

**Izvještaj o postignutim ciljevima i rezultatima programa temeljenim na pokazateljima uspješnosti:**

U predškolskim ustanovama Grada Pule obavljena su 52 uzorkovanja, ispitano je 340 briseva mikrobiološke čistoće, 21 uzoraka hrane (pripremljenog gotovog jela) radi ispitivanja mikrobiološke ispravnosti, 24 uzoraka vode za ljudsku potrošnju radi ispitivanja zdravstvene ispravnosti te 20 cjelodnevnih obroka i 20 tjednih jelovnika radi analize kvalitete prehrane. Ispitana mikrobiološka čistoća bila je zadovoljavajuća u svim objektima. Jedan uzorak hrane nije udovoljavao propisanim zahtjevima u pogledu mikrobiološke ispravnosti (nakon provedenih korektivnih mjera uzorkovanje je ponovno obavljeno). Za manja odstupanja od preporučenih vrijednosti dnevnog unosa energije i hranjivih tvari u pojedinim analiziranim cjelodnevnim obrocima i tjednim jelovnicima, predložena su poboljšanja.

U dogovoru s odgovornim osobljem predškolskih i osnovnoškolskih ustanova, obavljene su sve planirane aktivnosti: obilazak objekata, pregled postojeće dokumentacije HACCP sustava te prema potrebi izrada nove ili dodatne dokumentacije. Provedena je i edukacija zaposlenika uključenih u provedbu sustava.

* 1. **AKTIVNOST: Ažuriranje baze podataka legla komaraca i provedba edukacije**
* **Obrazloženje:** Nakon terenskog izvida, pristupa se nadopunjavanju baze podataka o leglima komaraca na području Grada Pule, a zatim i s akcijama larvicidnog tretiranja. Tijekom obilaska terena i popisivanja aktivnih legla komaraca stanovništvu se dijele edukativni leci te različiti savjeti i upute kako smanjiti broj komaraca u svom okruženju. Također, temeljem zaprimljenih poziva građana (telefon i e-mail) vrši se dodatni izvid, tretiraju se novo otkrivena legla nakon čega se pretražuje okolni teren i otkrivaju aktivna legla komaraca. Takvo leglo se unosi u katastar legla pri NZZJZ IŽ, a sporno mjesto se uvrsti u raspored tretmana ciljanih mjesta (žarišta) komaraca. U svrhu kvalitetnijeg, preglednijeg i sveobuhvatnijeg uvida u pregled aktivnih legla komaraca, izrađena je GIS baza podataka katastra legla komaraca. Ažurirani popis legla služi kao podloga praćenja legla u slijedećim akcijama. Također organiziraju se edukativne aktivnosti i javna događanja na kojima se građane upoznaje s komarcima kao potencijalnim prenosiocima bolesti i načinima smanjivanja njihove brojnosti. Aktivnost će se provodit na osnovi financijskih sredstava koje osigurava Grad Pula.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4207 – Mjere zdravstvene ekologije | A420713 Ažuriranje baze podataka legla komaraca i provedba edukacije građana;  | 6.454,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj evidentiranih lokaliteta legala komaraca | 650 | 650 | 384 |
| Broj promotivnih i edukativnih događanja o komarcima  | 4 | 4 | 2 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Monitoring legla komaraca provođen je tijekom cijele sezone pojavnosti komaraca. Nakon izvida, pristupilo se popunjavanju baze podataka o leglima komaraca na području Grada Pule, a zatim i s akcijama larvicidnog tretiranja preko ovlaštenog izvođača. Tijekom obilaska terena i popisivanja aktivnih legla komaraca stanovništvu su dijeljeni savjeti i upute kako smanjiti broj komaraca u svom okruženju. Akcije se redovito provode u razmacima od 3 do 4 tjedna i upotpunjuju se akcijama nakon zaprimljenih poziva. Tijekom 2024. godine, iz razloga meteoroloških uvjeta, koji utječu na pojavnost legla komaraca, nije evidentiran planirani broj legla komaraca. Vođenjem evidencije legla komaraca i upisivanjem novootkrivenih legla postignuta je bolja kontrola nad leglima komaraca na području Grada Pule što je utjecalo i na učinkovitije mjere suzbijanja komaraca u leglima. Time se smanjila primjena agresivnijih metoda suzbijanja neselektivnim insekticidima (zamagljivanje) od čega svi žitelji Grada Pule imaju korist jer se smanjuje izbacivanje pesticida u okoliš, a time i utjecaj na druge vrste ne ciljanih i korisnih kukaca. U svrhu edukacije stanovništva, tijekom održavanja manifestacije „“Hoditi i zdravi biti – La salute viene camminando” 20. travnja, u Šijanskoj šumi je postavljen štand sa tiskanim materijalima kako bi građani znali prepoznati legla komaraca u svom okolišu i davani savjeti građanima o postupanju. Također, tijekom proljeća na raznim elektroničkim medijima dijeljene su informacije o važnosti suzbijanja komaraca. U lipnju ispred hostela Ferijalnog saveza u uvali Valsaline u večernjim satima održana je radionica o komarcima za korisnike vrtova i ostale žitelje Verude na kojoj su prikazani i živi primjerci ličinki komaraca različitih razvojnih stadija kako bi ih građani mogli na vrijeme prepoznati te ukloniti ili sanirati leglo.

* 1. **AKTIVNOST: Program praćenja kvalitete zraka**
* **Obrazloženje:** U skladu sa Zakonom o zaštiti zraka (NN 127/19, 57/22) i Pravilnikom o praćenju kvalitete zraka (NN 72/20), Uredbom o razini onečišćujućih tvari u zraku (NN 77/20) i Pravilnikom o uzajamnoj razmjeni informacija i izvješćivanju o kvaliteti zraka i obvezama za provedbu Odluke Komisije 2011 (NN 3/16) provodit će se program praćenja kvalitete zraka. Provodit će se na tri klasične i deset automatskih postaja, prijenos i obrada podataka te izrada izvješća. Također će se provoditi praćenje vrsta i koncentracija peludi u zraku na području grada Pule, Pazina, Labina i Poreča. Dobiveni podaci objavljivat će se na web stranici Zavoda i dostavljati u Referentni centar dr. Andrija Štampar u Zagrebu i u Europsku alergološku mrežu. Krajem provedenih mjerenja izradit će se izvješće i peludni kalendar.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4207 – Mjere zdravstvene ekologije | A420715 Praćenje kakvoće zraka;  | 105.554,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023** | **Ciljna vrijednost 2024.** | **Ostvarena vrijednost u periodu 01-12/2024** |
| Broj mjernih mjesta / parametara ispitivanja zraka | 18 /46 | 16 /42 | 16 /42 |
| Broj uzorkovanja peludi | 1.464 | 1.460 | 1.421 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Provedeno je uzorkovanje i analiza kvalitete zraka na tri stanice za određivanje ukupne taložne tvari; održavana je automatska postaja AP Holcim-Brovinje, rezultati mjerenja se prikupljaju i obrađuju; kontinuirano se prikupljaju podaci s automatskih postaja mjerne mreže Rockwool i TE Plomin; prikupljeni podaci s automatskih postaja objavljivani su u realnom vremenu na web stranicama i dostavljeni u bazu Hrvatske agencije za okoliš i prirodu; prati se situacija i rezultati mjerenja na AP Kaštijun, AP Višnjan i AP Fižela; redovito se uzorkuje i analizira koncentracija alergene peludi u zraku na četiri postaje (Pula, Pazin, Labin i Poreč), podaci su se dostavljali u referentni centar Dr.Andrija Štampar u Zagrebu i Europsku alergološku mrežu te se ažurira peludna prognoza. U proteklom razdoblju nije bilo prekoračenja pragova obavješćivanja i pragova upozorenja u pojedinačnim uzorcima zraka.

* 1. **AKTIVNOST: Praćenje razine buke okoliša u IŽ**
* **Obrazloženje:** Sukladno Pravilniku o najvišim dopuštenim razinama buke s obzirom na vrstu izvora buke, vrijeme i mjesto nastanka (NN 143/21) nastavit će se sustavno praćenje razine buke na pretpostavljenim kritičnim točkama uz odabrane glavne prometnice, industrijske zone odnosno na referentnim mjestima s namjerom da se dođe do točnih podataka o razinama okolišne buke. Mjerenjem će biti obuhvaćeno 6 gradova (Pula, Pazin, Rovinj, Poreč, Umag, Labin) u svakom gradu odredit će se po 3 mjerna mjesta, koja se nalaze u stambenim, poslovnim i stambeno-poslovnim zonama. Provodit će se 24 satna kontinuirana mjerenja u dva perioda (ljeto-jesen), uz paralelno praćenje parametra prometa (frekvencija putničkih vozila, motocikala, teretnih vozila i autobusa).
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4207 – Mjere zdravstvene ekologije | A420717 Praćenje razine buke okoliša;  | 6.636,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj mjerenja buke | 36  | 36 | 36 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Provedena su sustavna praćenja razine buke okoliša (24 h monitoring) u cilju utvrđivanja kritičnih područja izloženih prekomjernim razinama buke. Mjerenjem je obuhvaćeno ukupno 6 gradova po 3 mjerna mjesta (Pula, Pazin, Rovinj, Poreč, Umag, Labin). Mjerna mjesta nalaze se u različitim stambenim zonama. Na svakom mjernom mjestu provedena su 24 h neprekidna mjerenja razine buke (dan-večer-noć) uz paralelno mjerenje (brojanje i kategorizacija prolazaka vozila) tako da se cjelovito obuhvati ciklus promjena nivoa s obzirom na karakter buke cestovnog prometa. Na ukupno 18 mjernih mjesta provedena su dva perioda (proljeće-ljeto i jesen-zima), ukupno 36 mjerenja buke uz paralelno praćenje parametara prometa, frekvencija putničkih vozila, frekvencija motocikala, frekvencija teretnih vozila i autobusa.

* 1. **AKTIVNOST: Praćenja invazivnih vrsta komaraca - vektora zaraznih bolesti na području Istarske Županije**
* **Obrazloženje:** Na osnovu izmjena i dopuna Programa mjera suzbijanja patogenih mikroorganizama, štetnih člankonožaca (Arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku („Narodne novine“ broj 128/11 i 62/18) i sukladno smjernicama Europskog centra za prevenciju i nadzor bolesti (European Center for Disease Prevention and Control – ECDC), radi praćenja vektora zaraznih bolesti županijski zavodi za javno zdravstvo i Grada Zagreba dužni su na području svoje nadležnosti provoditi program kontinuiranog monitoringa, tj. istraživanja o prisutnosti, vrsti, brojnosti, širenju, zaraženosti vektora zaraznih bolesti. Županije, odnosno Grad Zagreb obvezni su omogućiti provođenje programa na području svoje nadležnosti s ciljem sprječavanja pojave i mogućeg širenja zaraznih bolesti koje prenose komarci. Monitoring se provodi postavljanjem ovipozicijskih klopki sa izmjenom pločica u razmaku od 14 dana na 30 točaka monitoringa sukladno Protokolu za nastavak provedbe nacionalnog sustavapraćenja invazivnih vrsta komaraca 2023. godine kojiizrađuje Hrvatski zavod za javno zdravstvo.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.1. Uvođenje i korištenje novih tehnologija u prevenciji, ranom otkrivanju, liječenju i rehabilitaciji  | 4207 – Mjere zdravstvene ekologije | A420718 Program praćenja invazivnih vrsta komaraca;  | 3.982,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj obrađenih uzoraka komaraca | 300 | 360 | 513 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Monitoring komaraca je proveden postavljanjem 30 ovipozicijskih klopki na 30 lokacija s redovitom izmjenom klopki svakih 14 dana od svibnja sukladno Protokolu Hrvatskog zavoda za javno zdravstvo. Na svim lokacijama zamijećena je ovipozicija invazivnih vrsta komaraca te su jaja podvrgnuta daljnjem uzgoju u laboratorijskim uvjetima. Determinirane su invazivne vrste komaraca te se pratila prisutnost putem GIS metodologije. Tijekom promatranog perioda nije zamijećena prisutnost nove invazivne vrste komarca *Aedes koreicus* koji je već prisutan u susjednim zemljama. Održane su tri edukacije građana u sklopu manifestacije „Hoditi i zdravi biti“ na području Pule, Pazina i Vodnjana.

1. **PROGRAM: PLAN ZA ZDRAVLJE I SOCIJALNO BLAGOSTANJE**
	1. **AKTIVNOST: Mentalno zdravlje**
* **Obrazloženje:** Uključuje podaktivnost Zaštita i očuvanje mentalnog zdravlja i podaktivnost Prevencija i izvanbolničko liječenje ovisnosti. Istarska županija već godinama ima relativno visoku stopu konzumenata droga i liječenih ovisnika koji su uključeni u tretman u odnosu na ukupan broj konzumenata/ovisnika te stoga, sredstva koja se ugovaraju s nadležnim nacionalnim tijelima ne zadovoljavaju potrebe za liječenjem i tretmanom, već je neophodno osigurati dodatne kadrove i financijska sredstva. Također, iz godine u godinu vidljiv je trend rasta broja osoba koje se javljaju zbog smetnji s područja mentalnog zdravlja. Provodit će se preventivne aktivnosti (tribine i predavanja) za učenike, roditelje i stručnjake koji rade s djecom i mladima, organizirati javne preventivne aktivnosti prilikom obilježavanja Međunarodnog dana borbe protiv ovisnosti i Mjeseca borbe protiv ovisnosti. Provodit će se izvanbolničko liječenje ovisnosti kod ovisnika ili konzumenata droga te članova obitelji, uvođenje i supervizija terapije, praćenje i kontrola apstinencije, zaštitno – preventivni programi za spolno i krvno prenosive bolesti (hepatitis, HIV, sifilis) te programi resocijalizacije liječenih ovisnika, ali i epidemiološko praćenje pojavnosti ovisnosti. Također, osmišljene su aktivnosti psihološke podrške za djelatnike u zdravstvu koje će provoditi psiholog. Osim direktnog savjetodavnog rada s djelatnicima u zdravstvu, provoditi će se edukativne i suportivne aktivnosti kroz grupni rad. Prorađivat će se teme koje se odnose na osobne poteškoće, stres koji proizlazi iz rada s teškim pacijentima i negativnim ishodima te odnosi s kolegama. Provodit će se i podaktivnost: Zajedno za zdravo odrastanje, za koje financijska sredstva osigurava Grad Pula. Kroz ovaj projekt provodit će se trijažno psihologijsko testiranje za učenike petih razreda osnovnih škola s područja Grada Pule te tribine i predavanja za roditelje na temu ovisnosti.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.6. Unaprjeđenje programa prevencije i ranog otkrivanja bolesti | 6101 Plan za zdravlje i socijalno blagostanje | A610145 Mentalno zdravlje djece, mladih i obitelji;  | 121.142,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj ovisnika i konzumenata droga u tretmanu | 544 | 550 | 536 |
| Broj novoevidentiranih ovisnika i konzumenata droga | 43 | 50 | 31 |
| Broj osoba koje su se javile u tretman zbog poteškoća s mentalnim zdravljem | 1.258 | 1.500 | 1.381 |
| Broj testiranih osoba na krvno prenosive bolesti | 57 | 70 | 72 |
| Broj djelatnika u zdravstvu uključenih u program | 35 | 75 | 55 |
| Broj održanih tribina i predavanja za roditelje i stručnjake  | 23 | 15 | 23 |
| Broj učenika, roditelja i stručnjaka uključenih u edukaciju | 954 | 700 | 1.560 |

**Izvještaj o postignutim ciljevima i rezultatima programa temeljenim na pokazateljima uspješnosti:**

⬩ Podaktivnost: Zaštita i očuvanje mentalnog zdravlja – održano je 5 predavanja i 2 radionice s ukupno 525 sudionika. Psiholog iz Službe sudjelovao je na okruglom stolu na temu mentalnog zdravlja mladih. Održano je 35 radionica za djelatnike u zdravstvu, a ciklus radionica sastojao se od 5 modula (jedanput tjedno) i radilo se sa 7 grupa, ukupno je obuhvaćeno 72 djelatnika Istarskih domova zdravlja. U Službi se radilo s 1.381 osoba zbog problema mentalnog zdravlja, te s 359 članova obitelji. U tretman Služe uključilo se 55 djelatnika u zdravstvu i 27 članova njihovih obitelji.

⬩ Podaktivnost: Prevencija i izvanbolničko liječenje ovisnosti – zbog konzumacije droga radilo se s 536 osoba i 60 članova obitelji. Novoevidentiranih korisnika zbog konzumacije droga bilo je 31 (zbog ovisnosti o opijatima javilo se 15 osoba, 5 osoba zbog amfetamina, 7 osoba zbog marihuane, 3 osobe zbog kokaina i 1 zbog ecstasyja). Testirane su 72 osobe na krvno prenosive bolesti (hepatitis B, hepatitis C, HIV i sifilis), te je nađena 1 pozitivna osoba na hepatitis B, 20 pozitivnih na hepatitis C koji su dobili preporuku za liječnika da se provede obrada i liječenje. Održane su tri javnozdravstvene akcije, deset tribina za mlade, dva predavanja za roditelje, tri predstave za učenike, webinar i dva predavanja za stručnjake koji rade s djecom i mladima te dva predavanja za učenike, na kojima je ukupno sudjelovalo 785 učenika, 95 roditelja i 155 stručnjaka.

⬩ Podaktivnost: Zajedno za zdravo odrastanje –Trijažno psihologijsko testiranje za učenike V raz. OŠ “Beckov inventar za djecu i mlade“(samopoimanje, anksioznost, ljutnja i ometajuće ponašanje) ispunilo je 174 učenika. Na temelju dobivenih povratnih informacija o važnim područjima mentalnog zdravlja svojih učenika, stručni suradnici su razgovarali s roditeljima. Roditelji djece sa mogućim rizičnim emocionalnim karakteristikama i iskustvima mogu se javiti radi razgovora i tretmana u našu Službu. Važno je povezati zapažanja koje učitelji i roditelji prepoznaju o djeci s rezultatima primjene ovog testa. Korisnici tribina bili su učenici prvih i drugih razreda 9 srednjih škola na području Grada Pule, ukupno njih 215. Učenici su na tribinama mogli čuti znanstvene činjenice o tome kako droge utječu na mozak, ljudsko ponašanje i zdravlje, te koji su rizici eksperimentiranja s tim tvarima. Pored toga, mogli su s provoditeljima diskutirati o toj temi i iskazati svoje stavove i razmišljanja. Roditelji koji su se odazvali pozivu na on line predavanje bili su zainteresirani za temu. Najveći interes pokazali su za rane znakove prepoznavanja konzumacije psihoaktivnih sredstava, te o postavljanju granica i nadzoru adolescenata. Kroz predavanja dobili su i informacije o uslugama koje nudi Služba za mentalno zdravlje i prevenciju ovisnosti. Ukupno je na on line predavanju bio 45 roditelja.

* 1. **AKTIVNOST: Prevencija i rano otkrivanje kroničnih nezaraznih bolesti**
* **Obrazloženje:** Uključuje podaktivnosti: Savjetovalište za prehranu - Zavod će kroz savjetovališni rad na području 9 gradova i općina te e-savjetovanje nastaviti pružati nutricionističku i psihološku podršku djeci i mladima te roditeljima, ali i ostaloj potrebitoj populaciji, pri poželjnom smanjenju tjelesne težine, kod raznih metaboličkih poremećaja i bolesti, patofizioloških stanja, posebnih prehrambenih potreba, provodit će promociju pravilne prehrane i tjelesne aktivnosti, promovirati usluge savjetovališta, izrađivati promotivne materijale, a za provedbu navedenih aktivnosti nužna su sredstva za zapošljavanje magistre/a nutricionizma; Monitoring oboljevanja od malignih neoplazmi - u IŽ kontinuirano postoji potreba za analizama pojavnosti raka za što je od posebne važnosti dugogodišnje praćenje raka koje uz povećane potrebe za resursima provodi NZZJZIŽ; Rano otkrivanje raka - NZZJZIŽ na županijskom nivou koordinira, provodi (djelomično) i evaluira nacionalne programe za rano otkrivanje raka dojke i raka debelog crijeva, kako bi kvalitetno proveli ove preventivne programe i pružili svim stanovnicima Istarske županije mogućnost prevencije najčešćih sijela raka, na pozivanju i besplatnom telefonu (informacije o programima, naručivanja, osobni kontakt i priprema osoba kojima je preporučena kolonoskopija i sl.) u NZZJZIŽ rade 3 medicinske sestre (izvan ugovorenih timova s HZZO-om. Za podaktivnost Savjetovalište za prehranu u Puli te promocija zdravih stilova života po školama i vrtićima na području Grada Pule financijska sredstva za provedbu osigurava Grad Pula.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.6. Unaprjeđenje programa prevencije i ranog otkrivanja bolesti | 6101 Plan za zdravlje i socijalno blagostanje | A610146 Prevencija i rano otkrivanje kroničnih nezaraznih bolesti;  | 52.950,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023** | **Ciljna vrijednost 2024.** | **Ostvarena vrijednost u periodu 01-12/2024** |
| Broj provedenih savjetovanja o prehrani | 1.054 | 1.080 | 1.255 |
| Broj izrađenih godišnjih analiza o raku (poglavlje Maligne bolesti) | 1 | 1 | 1 |
| Broj poslanih poziva na mamografiju  | 14.229 | 17.000 | 19.308 |
| Broj testiranih uzoraka stolice na nevidljivu krv | 6.684 | 7.500 | 5.603 |
| Broj razgovora na besplatnom telefonu za rano otkrivanje raka i komunikacija s korisnicima | 12.549 | 4.000 | 4.209 |
| Broj promotivnih aktivnosti / događanja | 7 | 7 | 8 |

**Izvještaj o postignutim ciljevima i rezultatima programa temeljenim na pokazateljima uspješnosti:**

⬩ Podaktivnost: Savjetovalište - Savjetovalište za prehranu u 9 gradova/općina Istarske županije koristilo je 405 novih korisnika, provedeno je 1.255 nutricionističkih savjetovanja, 50 psiholoških savjetovanja i 1.069 antropometrijskih mjerenja. Najčešći razlog dolaska u Savjetovalište bio je zdravo mršavljenje (54%), ali i izraženi zdravstveni problemi (34%). Provedeno je 25 predavanja za učenike, 6 radionica i 4 edukacija za stručnjake, 5 za roditelje na kojima je prisustvovalo više od 1000 osoba.. Organizirani su 1.Gerontološki skup Istarske županije (150 sudionika), 12. Stručni skup predškolskih ustanova (90 sudionika), 8. manifestacija „Hoditi i zdravi biti“, 7. konferencija „Zajedno s Vama do zdravlja“ (145 sudionika), promocija zdravih školskih marendi u OŠ Vidikovac - Pula (50 sudionika) i u OŠ Jurja Dobrile – Rovinj (50 sudionika) te javnozdravstvena akcija "Zajedno, uz prevenciju, s Vama do zdravlja!" (20 sudionika- novinari).

⬩ Podaktivnost: Monitoring obolijevanja od malignih neoplazmi – Kontrolirano je učitavanje datoteka s ONKO zapisima iz OB Pula i stacionara IDZ-a (1.837) te njihov obuhvat. Izrađene su analize pobola evidentiranog u ustanovama i ordinacijama, ranog otkrivanja raka u 2023.g., dobiveni podaci i analizirani novooboljeli u 2021.g. i 2022.g., dobiveni podaci i napravljene analize o umrlima u 2023.g. za poglavlje „Maligne bolesti“ u sklopu konačne tiskane verzije godišnje publikacije Zavoda. Obilježen je Europski tjedan prevencije raka vrata maternice, Svjetski dan borbe protiv raka i Europski tjedan borbe protiv raka.

⬩ Podaktivnost: Rano otkrivanje raka – nastavljena je provedba 8. ciklusa pozivanja na mamografiju i 6. ciklusa testiranja stolice u sklopu Nacionalnih programa, te koordinacija ustanova (uključen mobilni mamograf i onaj u Labinu). Upućeno je 19.308 poziva na mamografiju, 6.877 pisama s materijalima za uzimanje i slanje uzoraka stolice, testirani su uzorci stolice kod 5.603 osoba, termin za kolonoskopiju u OB Pula dodijeljen je 56 osoba s pozitivnim nalazom krvi u stolici. Putem besplatnog telefona evidentirano je 4.209 komunikacija s korisnicima. Provedene su 3 promotivne aktivnosti: Dan narcisa, Ožujak - Europski mjesec svjesnosti o kolorektalnom raku i Dan ružičaste vrpce.

⬩ Podaktivnost: Savjetovalište za prehranu u Puli te promocija zdravih stilova života po školama i vrtićima - Usluge Savjetovališta za prehranu samo u Puli koristilo je 236 novih korisnika. Ukupno su provedena 703 nutricionistička savjetovanja, 50 psiholoških savjetovanja te 567 antropometrijska mjerenja. Najčešći razlog dolaska u Savjetovalište je zdravo mršavljenje (51%), zdravstveni problemi (36%) te poboljšanje kvalitete prehrane (9%). Izrađeno je 36 individualiziranih tjednih planova prehrane te oko 300 uputa za prehranu. Rad i promocija Savjetovališta provodi se kroz objave na društvenim mrežama Facebook i Instagram, te raznim medijskim gostovanjima. Za učenike 5. i 6. razreda osnovnih škola održano je 12 predavanja na temu Pravilne prehrane i Energetskih pića. Provedena je edukacija kuhinjskog osoblja (osnovnih škola) na temu „Kako smanjiti bacanje hrane“ na kojoj je sudjelovalo 20 osoba, u sklopu promocije zdravih školskih marendi u OŠ Vidikovac. Također, održana je radionica za djecu u jednom privatnom dječjem vrtiću povodom Tjedna mozga.

* 1. **AKTIVNOST: Savjetovalište za spolno zdravlje mladih u IŽ**
* **Obrazloženje:** Kako bi mladima omogućio podršku u razvoju punog spolnog zdravlja, Zavod provodi edukacije ciljanih skupina (učenici 8. raz. OŠ i 3. raz. SŠ, nastavnici, roditelji, javnost), promovirajući ravnopravnost spolova, nenasilje u vezama, pravo na različitost spolne orijentacije bez diskriminacije, na ugodno i sigurno spolno iskustvo bez prisile (kontracepcija, spolnoprenosive infekcije, sexting i zaštita od cyberbullynga), Savjetovališta djeluju u 7 gradova (Bujama, Buzetu, Labinu, Pazinu, Poreču, Puli i Rovinju), provoditelji su specijalisti školske i adolescentne medicine kroz dodatni rad. Financijska sredstva za ovu aktivnost osigurava i Grad Pula.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.6. Unaprjeđenje programa prevencije i ranog otkrivanja bolesti | 6101 Plan za zdravlje i socijalno blagostanje | A610151 Savjetovalište za spolno zdravlje mladih u IŽ | 21.899,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023** | **Ciljna vrijednost 2024.** | **Ostvarena vrijednost u periodu 01-12/2024** |
| Broj educiranih učenika | 3.554 | 2.000 | 4.740 |
| Broj savjetovanja | 101 | 55 | 121 |

**Izvještaj o postignutim ciljevima i rezultatima programa temeljenim na pokazateljima uspješnosti:**

U Savjetovalištima za spolno zdravlje Istarske županije ukupno je savjetovanje potražio 121 novi korisnik (70,2% djevojke). Provedeno je 263 edukacija za 4.740 učenika 3.raz.SŠ, učenike 8.raz. OŠ i učenika 5.raz. OŠ na temu spolnog zdravlja, a također na zahtjev OŠ Finida Poreč održana su i 3 predavanja za sedme razrede (obuhvaćeno 67 učenika). Održane su 2 edukacije webinar za obrazovne radnike s ukupno 160 sudionika na teme: „*Neprimjereno seksualno ponašanje djece i mladih školske dobi*” i „Edukacija za stručnjake iz područja seksualno odgovornog i seksualno rizičnih ponašanja adolescenata i mladih: pitanja, dileme, i slučajevi iz prakse“. U odnosu na prethodnu godinu, broj savjetovanja povećan je za 19,8%, broj educiranih učenika za 33,4%, a broj educiranih stručnjaka za 19,4%. Tijekom „Dana otvorenih vrata za cijepljenje protiv HPV-a“ u tjednu od 22. do 26. siječnja 2024.godine u sklopu „Dana mimoza“ cijepljeno 44 učenika. Krajem siječnja emitiran je kratki prilog sa specijalisticom školske medicine u emisiji “Dobro jutro Hrvatska” HRT-a, vezano za mogućnost cijepljenja protiv HPV-a i o radu Savjetovališta za spolno zdravlje mladih.

* 1. **AKTIVNOST: Program praćenja ekološkog stanja okoliša uslijed rada ŽCGO Kaštijun**
* **Obrazloženje:** Provodit će se olfaktometrijska mjerenja, praćenje kvalitete zraka (PM 10 frakcija i metali), kvalitete podzemnih voda (pijezometri) i kvaliteta tla.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 1.5.1. Održivo gospodarenje otpadom | 6101 Plan za zdravlje i socijalno blagostanje | A610157 Studija utjecaja rada ŽCGO Kaštijun na zdravlje i okoliš | 23.359,00 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023** | **Ciljna vrijednost 2024.** | **Ostvarena vrijednost u periodu 01-12/2024** |
| Broj provedenih olfaktometrijskih mjerenja | 3.104 | 3.100 | 3.088 |
| Broj mjerenja PM (10 ili 2,5) čestica i metala u njima | 4 | 4 | 4 |
| Broj analiza podzemnih voda (pijezometri) | 9 | 9 | 9 |
| Broj analiza tla | 9 | 9 | 9 |
|  Izrađeno izvješće programa praćenja ekološkog stanja okoliša uslijed rada ŽCGO Kaštijun  | 1 | 1 | 1 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Provedena su uzorkovanja podzemne vode (3 puta godišnje) i tla (3 puta godišnje), olfaktometrijska mjerenja (2 puta tjedno-jutarnja i večernja) i mjerenja koncentracije lebdećih čestica PM10 u vanjskom zraku i koncentracija pojedinih metala - olovo, kadmij, arsen i nikal (4 puta godišnje). U uzorcima podzemne vode iz 3 piezometra unutar ŽCGO Kaštijun prisutno je prekoračenje granične vrijednosti za parametar amonij. Uzorci tla u okolici ŽCGO Kaštijun vrednovani su za 10 elemenata - metala i 4 sume postojanih organskih onečišćujućih tvari, a dobiveni rezultati su ispod Pravilnikom propisanih vrijednosti MDK. Olfaktometrijska mjerenja na 14 mjernih mjesta (Kaštijun - istok i zapad, Valdebek 1 i 2, Vintijan, Pješčana uvala, Debeli vrv Vinkuran, Cota Vinkuran, Banjole 1 i 2, Pomer, Mukalba, Munida, Valbonaša, Premantura i Put od Fortica) zabilježila su pojavnost izuzetno slabog do slabog mirisa u naseljima te izuzetno jakog, jakog,  izraženog, slabog i izuzetno slabog mirisa unutar ŽCGO Kaštijun. Mjerenja koncentracije lebdećih čestica PM10 u vanjskom zraku i koncentracija pojedinih metala - olovo, kadmij, arsen i nikal sprovedena od strane NZZJZPGŽ pokazuju da se prema stupnju onečišćenosti zraka može klasificirati kao I. kategorije obzirom na PM10 frakciju lebdećih čestica i metala u njima.

1. **PROGRAM: OSNOVNA DJELATNOST NASTAVNOG ZAVODA ZA JAVNO ZDRAVSTVO IŽ**
* **Obrazloženje:** Nastavni zavod za javno zdravstvo Istarske županije provodi specijalističko – dijagnostičku zdravstvenu zaštitu i primarnu zdravstvenu zaštitu iz obveznog zdravstvenog osiguranja, temeljem ugovora s Hrvatskim zavodom za zdravstveno osiguranje kojim je obuhvaćen dio poslova djelatnosti epidemiologije, mikrobiologije, javnog zdravstva, školske medicine, zaštite mentalnog zdravlja i prevencije ovisnosti te djelatnosti zdravstvene ekologije. U okviru svoje djelatnosti, sukladno propisima i ovlaštenjima, pruža i usluge na tržištu pravnim i fizičkim osobama. Kontinuirano radi na unapređenju uvjeta rada, prostora i opreme te kvalitete rada u ustanovi kroz uvedene sustave kvalitete (ISO 9001, 14001 i 45001 te od 2018.g. HR EN 16636) i akreditacije prema zahtjevima norme ISO 17025:2007. U svom radu na promicanju zdravlja, prevenciji i ranom otkrivanju te liječenju bolesti poseban naglasak stavlja na županijske javnozdravstvene prioritete.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.8. Ostale mjere iz samoupravnog djelokruga u području zdravstva | 6501 Osnovna djelatnost Nastavnog zavoda za javno zdravstvo IŽ;  | A650101 Poslovanje Nastavnog zavoda za javno zdravstvo IŽ;  | 8.102.697,53 EUR |

* **Pokazatelji uspješnosti**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023.** | **Ciljna vrijednost 2024.** | **Ostvarena vrijednost u periodu 01-12/2024** |
| Broj pregleda osoba pod zdravstvenim nadzorom | 26.966 | 26.000 | 28.805 |
| Broj osoba koje su prisustvovale zdravstvenom odgoju (higijenski minimum) | 5.875 | 5.700 | 6.315 |
| Broj JLS u kojima je proveden stručni nadzor nad radom drugih provoditelja DDD-a / broj stručnih nadzora | 5/30 | 7/30 | 5/30 |
| Broj sistematskih pregleda školske djece i studenata | 6.017 | 6.500 | 6.640 |
| Broj cijepljenja školske djece | 6.392 | 6.400 | 6.595 |
| Broj ispitanih uzoraka hrane i predmeta opće uporabe | 3.731 | 3.400 | 5.286 |
| Broj ispitanih briseva mikrobiološke čistoće | 25.119 | 23.000 | 25.442 |
| Broj ispitanih uzoraka vode za ljudsku potrošnju (temeljem ugovora s korisnicima i na zahtjev) | 2.996 | 3.200 | 4.356 |
| Broj ispitanih uzoraka bazenskih voda | 5.076 | 6.000 | 5.320 |
| Broj ispitanih uzoraka otpadnih voda | 630 | 700 | 613 |
| Broj mikrobioloških pretraga humanih uzoraka  | 195.000  | 190.000 | 179.664 |
| Broj promotivnih aktivnosti / događanja | 14 | 15 | 15 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Kontinuirano su pružane usluge osiguranicima te usluge na tržištu pravnim i fizičkim osobama.

Napravljeno je 28.805 pregleda osoba pod zdravstvenim nadzorom, 6.315 osoba je prisustvovalo zdravstvenom odgoju (higijenski minimum), u 5 JLS je proveden stručni nadzor nad radom drugih provoditelja DDD-a / obavljeno je 20 stručnih nadzora, 6.640 sistematskih pregleda školske djece i studenata, cijepljeno je 6.595 školske djece, provedeno je 5.286 analiza hrane iz proizvodnje na mikrobiološku i kemijsku ispravnost, 25.442 briseva mikrobiološke čistoće, ispitano je 4.356 uzoraka vode za ljudsku potrošnju (temeljem ugovora s korisnicima i na zahtjev), 5.320 uzoraka bazenskih voda, 613 uzoraka otpadnih voda, 179.664 pretraga uzoraka humane mikrobiologije, organizirano je ili aktivno sudjelovalo na 15 promotivnih aktivnosti i događanja (od toga organizacija 1. gerontološkog skupa Istarske županije, 12. Stručnog skupa predškolskih ustanova, 8. javnozdravstvene manifestacije Hoditi i zdravi biti u svih 10 gradova i 7. konferencije Zajedno s Vama do zdravlja, zdravih školskih marendi, Svjetski dan hrane u vrtiću i sl.).

U 2024.g. akreditirano je pet novih metoda u svrhu proširenja matriksa za vodu za ljudsku potrošnju, sirovu vodu, otpadne vode i eluate otpada, sediment, tlo i mulj, uzorkovanje te vanjski zrak (ukupno 118 akreditiranih metoda).

Unaprijeđeni su uvjeti rada ulaganjem u opremanje radnog prostora i kupnjom opreme, pa je tako: nabavljena informatička oprema (računala, monitori, printeri, skeneri) i licence za računalne programe, servere, uredski i laboratorijski namještaj za nove prostore (Služba za zdravstvenu ekologiju, Služba za mikrobiologiju), dobava i ugradnja klima uređaja (Služba za epidemiologiju, Služba za zdravstvenu ekologiju  i Služba za mikrobiologiju), police za knjige, garderobni ormari, nabavljena je oprema i uređaji  (Služba za zdravstvenu ekologiju, Služba za mikrobiologiju) i vozilo za potrebe terenskog rada (Služba za epidemiologiju).

Uvedeni i certificirani sustavi ISO 9001, 14001, 45001 te HR EN 16636 diktiraju kontinuirane aktivnosti na stalnom održavanju i poboljšavanju kvalitete rada ustanove, zaštite okoliša, zaštite zdravlja i sigurnosti na radu te provedbi mjera suzbijanja štetnika. U 2024.g. provedene su sve zadane aktivnosti. U Službi za zdravstvenu ekologiju koja je akreditirana prema zahtjevima norme ISO/IEC 17025:2017 uspješno je proveden tijekom svibnja i lipnja 2024.g. nadzor HAA. Prilog potvrdi o akreditaciji objavljen je 04. studenog 2024.g.

1. **PROGRAM: EU PROJEKTI OD PRORAČUNSKIH KORISNIKA U ZDRAVSTVU (9202)**
	1. **AKTIVNOST: Projekt „Specijalističko usavršavanje doktora medicine“**
* **Obrazloženje:** Ustanova je u ožujku 2023. godine aplicirala dokumentaciju po Ograničenom pozivu za dodjelu bespovratnih sredstava za centralno financiranje specijalizacija u EU projektu Nacionalnog plana oporavka i otpornosti (u daljnjem tekstu: NPOO) u okviru komponente 5. Zdravstvo. Po dostavi cjelokupne dokumentacije i provjere iste, dana 17. studenog 2023. godine zaključen je ugovor sa Ministarstvom zdravstva o dodjeli bespovratnih sredstava u iznosu od 346.296,80 EUR za financiranje 3 (tri) specijalizacije, 2 (dvije) za specijalizantice školske i adolescentne medicine i 1 (jedna ) za specijalizanta epidemiologije, kod projekta NPOO.C5.1.R3-I1.01.0077. Također, po ponovljenom pozivu iz listopada 2023. godine, za Nastavni zavod za javno zdravstvo odobreno je iz NPOO-a financiranje dodatnih specijalizacija što uključuje 1 (jednu) specijalizaciju iz epidemiologije i 1 (jednu) specijalizaciju iz kliničke mikrobiologije. Ustanova je tijekom listopada i studenog 2023. podnijela projektnu dokumentaciju, zaprimila potvrdu o prihvatu, a ugovor je zaključen 31.01.2024. godine sa Ministarstvom zdravstva, kod projekta: NPOO.C5.1.R3-I1.01.0102.
* **Cilj uspješnosti**

|  |  |
| --- | --- |
| **NAZIV MJERE** | **PLANIRANA SREDSTVA U PRORAČUNU ISTARSKE ŽUPANIJE** |
| **PROGRAM U PRORAČUNU IŽ** | **AKTIVNOST (poveznica IŽ)** | **PROCJENJENI TROŠAK PROVEDBE MJERE** |
| 2.2.2. Jačanje ljudskih kapaciteta u zdravstvu | 9202 EU projekti od proračunskih korisnika u zdravstvu | T920201 Projekt "Specijalističko usavršavanje doktora medicine" | 339.536,35 |

* **Pokazatelj rezultata**

|  |  |  |  |
| --- | --- | --- | --- |
| **Pokazatelj rezultata** | **Početna vrijednost 2023** | **Ciljna vrijednost 2024.** | **Ostvarena vrijednost u periodu 01-12/2024** |
| Broj liječnika na specijalizaciji za koje se ostvaruju bespovratna sredstva | 0 | 5 | 5 |

**Izvještaj o postignutim ciljevima i rezultatima programa temeljenim na pokazateljima uspješnosti:**

Tijekom 2024. godine po zahtjevima na nadoknadom sredstava, u projektu NPOO.C5.1.R3-I1.01.0077 i NPOO.C5.1.R3-I1.01.0102, realizirani su svi zahtjevi u cijelosti po predmetnoj dokumentaciji koja se podnosi kvartalno (veljača, svibanj, kolovoz, studeni).

Temeljem Ugovora s Ministarstvom zdravstva o dodjeli bespovratnih sredstava iz 2023.g.  za 3 specijalizacije po projektu NPOO.C5.1.R3-I1.01.0077. Ukupna vrijednost projekta je 346.296,80 EUR. Prva rata uplate po dostavljenim dosadašnjim troškovima izvršena je 15. veljače 2024.g  u iznosu od 110.706,00 EUR, druga rata plaćena je 04. ožujka 2024.g. u iznosu od 23.016,16 EUR, treća i četvrta rata plaćene su 13. rujna 2024. g. u ukupnom iznosu od 36.746,40 EUR i peta rata plaćena je 13. prosinca 2024.g. u iznosu od 15.574,11 EUR. Temeljem navedenog ugovora, ukupno je u 2024. g. isplaćen iznos u visini od 186.043,27 EUR.

Po ponovljenom pozivu, Ugovor je s Ministarstvom zdravstva o dodjeli bespovratnih sredstava za dodatne 2 specijalizacije potpisan u siječnju 2024. godine po projektu NPOO.C5.1.R3-I1.01.0102. Ukupna vrijednost ovog projekta je 316.795,45 EUR. Dana 07. ožujka 2024.g. plaćena je prva rata u iznosu od 102.734,95 EUR-a, druga rata plaćen je 13. lipnja 2024. g. u iznosu od 16.142,59 EUR, treća rata plaćena je 13. rujna 2024.g. u iznosu od 16.722,34 EUR i četvrta rata plaćena je 13. prosinca 2024.g. u iznosu od 17.893,20 EUR. Temeljem navedenog ugovora, ukupno je u 2024. g. isplaćen iznos u visini od 153.493,08 EUR.

Članak 9.

IZVJEŠTAJ O STANJU POTRAŽIVANJA NA DAN 31.12.2024. GODINE

|  |  |  |  |  |
| --- | --- | --- | --- | --- |
| **Redni**  | **Konto** | **Naziv konta** | **Iznos u EUR** | **Napomena** |
| **broj** |
| 1. | 1642 | Potraživanja za prodane stanove zaposlenih | 31,88 |   |
| 2. | 1661 | Potraživanja za prihode od pruženih usluga | 560.855,04 |   |
| 3. | 1673 | Potraživanje od HZZO- ugovorna obveza | 901.766,79 |   |
| 4. | 1691 | Ispravak vrijednosti potraživanja | -263.044,43 |   |
|   |   |  **Ukupna nenaplaćena potraživanja na dan 31.12.2024** | ***1.199.609,28*** |   |

Članak 10.

IZVJEŠTAJ O KORIŠTENJU SREDSTAVA EUROPSKE UNIJE



Na dan 31.12.2024. godine Nastavni zavod za javno zdravstvo Istarske županije nije se zaduživao na domaćem i stranom tržištu kapitala, nema danih zajmova niti potraživanja po danim zajmovima, nema nepodmirenih dospjelih obveza kao ni potencijalne obveze po osnovi sudskih sporova.

Pula, 28.03.2025.

 Predsjednik Upravnog vijeća:

 Dino Kozlevac, dipl.ing.

 \_\_\_\_\_\_\_\_\_\_\_\_\_\_\_\_\_\_\_\_\_\_